Știrile de la ora 15:00, prezentate de Tora Apetrii, 17 iulie 2021.
E regim de dezastru în vestul Germaniei. Inundațiile au luat peste 150 de vieți, iar peste 1.300 de oameni sunt dați dispăruți. Alegerile PNL Diaspora se lasă cu scandal în Spania. Cel puțin 100 de membri ai partidului nu sunt lăsați să între în in incinta hotelului unde are loc ședința electorala a organizației din Spania. Asociaţia Naţională a Agenţiilor de Turism vrea să introducă testarea rapidă la intrarea în România pentru a atrage mai mulți turiști străini. Autoritățile sanitare din Franța iau în considerare vaccinarea obligatorie a populației. Asta în urma creșterii numărului de cazuri noi de coronavirus. O tornadă a devastat un întreg cartier din provincia canadiană Ontario. Mai multe acoperișuri, mașini și străzi au fost luate de vânt. Distrugerile se întind pe o rază cinci kilometri. Facebook nu face suficiente eforturi pentru a opri răspândirea unor afirmaţii false despre COVID-19 şi despre vaccinuri, susține secretara de presă a Casei Albe. OMS cere din nou Chinei să permită verificarea laboratoarelor unde au fost identificate primele cazuri de Covid-19. Experții vor să facă studii pe oameni și animale sălbatice, în zonele unde a fost semnalat prima dată virusul. Piața auto din România este singura din Europa unde vânzările au scăzut în primul semestru din 2021. S-au înmatriculat puțin peste 47 de mii de autoturisme. A fost confirmat primul caz pozitiv de covid în Satul Olimpic din Tokyo. Vestea vine cu numai o săptămână înainte de începerea Jocurilor Olimpice 2021. Păpușa MOCCO va cânta la ora 17:00, la Tokyo. Marioneta are 10 metri înălțime și simbolizează spiritul oamenilor din regiunile afectate de cutremurul și tsunami-ul din 2011.
Iubitorii de muzică din toată lumea sărbătoresc astăzi Record Store Day. În cadrul acestui eveniment, vor fi disponibile la vânzare lansările de vinil dedicate Record Store Day 2019 dar și albume pe vinil la prețuri reduse.